Helyi Választási Iroda vezetője

 8790 Zalaszentgrót, Dózsa György u. 1. Telefon: 83/562-963, Fax: 83/361-870,

 E-mail: jegyzo@zalaszentgrot.hu

**Tájékoztató**

***jelölő szervezetek/független jelöltek részére a választási bizottságokba történő delegálásról***

A választási bizottságok választott és megbízott (delegált) tagokból állnak.

Zalaszentgróton az országgyűlési képviselők választásán működő szavazatszámláló bizottságokba az egyéni képviselőjelöltet, illetve listát állító jelölő szervezetek, valamint a független jelölt 2-2 megbízott tagot delegálhat, az összeférhetetlenségi szabályok figyelembe vételével.

A közösen jelöltet, illetőleg listát állító szervezetek közösen bízhatnak meg a szavazatszámláló bizottságokba 2-2 tagot.

A választási bizottságnak sem választott, sem megbízott tagja nem lehet: köztársasági elnök, a háznagy, képviselő, alpolgármester, jegyző, másik választási bizottság tagja, választási iroda tagja, a Magyar Honvédséggel szolgálati jogviszonyban álló személy, a jelölt, párt tagja, a választókerületben jelöltet állító jelölő szervezet tagja, a választókerületben induló jelölt hozzátartozója, a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével, állami vezető.

A szavazatszámláló bizottság megbízott tagjait a helyi választási iroda vezetőjénél kell bejelenteni **2014. március 21-én 16.00 óráig**.

A bejelentésnek tartalmaznia kell a megbízó nevét, a megbízott tag nevét, magyarországi lakcímét és személyi azonosítóját. *A megbízásra vonatkozó nyomtatvány a szavazatszámláló bizottságba történő delegáláshoz letölthető itt.*

A bejelentés alapján a megbízott tag választójogát a választási iroda ellenőrzi. Amennyiben az szavazatszámláló bizottságba történő megbízás nem felel meg a törvényi feltételeknek, a helyi választási iroda vezetője határozattal visszautasítja a megbízást.

A választási bizottságok megbízott tagjainak is esküt vagy fogadalmat kell tenniük, csak ezt követően gyakorolhatja jogait.

Zalaszentgrót, 2014. február 16.

 Dr. Simon Beáta s. k.

 Helyi Választási Iroda vezetője